ಇನ್ನೊಂದು ಆರು ತಿಂಗಳಿದ್ದಿದ್ರೆ... ಕುಮಾರಸ್ವಾಮಿ ಹೀಗಂದಿದ್ಯಾಕೆ..? ಮಂಡ್ಯ: ಕುಮಾರಸ್ವಾಮಿ ಬಳಿ ಯಾರೇ ಕಷ್ಟ ಹೇಳಿಕೊಂಡರು ಸಹಾಯಕ್ಕೆ ಮುಂದಾಗುವ ಸ್ವಭಾವ ಅವರಲ್ಲಿದೆ. ಅದೇ ರೀತಿ ಇಂದು ಜಿಲ್ಲೆಯ ನಾಗಮಂಗಲ ತಾಲೂಕಿನ ಕಲ್ಲುದೇವನಹಳ್ಳಿಗೆ ಭೇಟಿ ಕೊಟ್ಟಾಗಲೂ ಸ್ಥಳೀಯರಿಂದ ಸಾಕಷ್ಟು ಬೇಡಿಕೆಗಳು ಬಂದಿವೆ. ಗ್ರಾಮಕ್ಕೆ ಭೇಟಿ ಕೊಟ್ಟ ಕುಮಾರಸ್ವಾಮಿಯನ್ನು ಅಡ್ಡಗಟ್ಟಿದ ಸ್ಥಳೀಯ ಮಹಿಳೆಯರು ಕೆಲವು ಬೇಡಿಕೆಗಳನ್ನು ಇಟ್ಟಿದ್ದಾರೆ. ಬಡವರ ಕಡೆಗೂ ನೋಡಿ ಸ್ವಾಮಿ. ನಮ್ಮೂರಿಗೂ ರಸ್ತೆ ಮಾಡಿಸಿಕೊಡಿ ಎಂದಿದ್ದಾರೆ. ಇನ್ನೊಬ್ಬರು ಮಳೆ ಬಂದು ನನ್ನ ಮನೆಯೆಲ್ಲಾ ಸೋರುತ್ತದೆ. ಮನೆ ಕಟ್ಟಿಸಿಕೊಡಿ ಎಂದಿದ್ದಾರೆ. ಇದಕ್ಕೆಲ್ಲಾ ಕುಮಾರಸ್ವಾಮಿ ಅವರು ಸರಿ ಮಾಡಿಸಿಕೊಡುವೆ ಎಂದಿದ್ದಾರೆ. ಇದರ ನಡುವೆ ಇನ್ನೊಂದು ಆರು ತಿಂಗಳು ನನ್ನ ಸರ್ಕಾರವಿದ್ದಿದ್ದರೆ, ನಿಮ್ಮೂರಿನ ರಸ್ತೆಗಳ ಕಾಮಗಾರಿ ಮುಗಿದೇ ಹೋಗ್ತಿತ್ತು ಎಂದು ಬೇಸರ ವ್ಯಕ್ತಪಡಿಸಿದ್ದಾರೆ.